**Συμβουλευτική Επιτροπή Οικονομικών Κυρώσεων (ΣΕΟΚ)**

Το Υπουργείο Οικονομικών προεδρεύει της Συμβουλευτικής Επιτροπής Οικονομικών Κυρώσεων (ΣΕΟΚ), η οποία εξετάζει αιτήματα, από χρηματοπιστωτικά ιδρύματα, αποδέσμευσης κεφαλαίων και χρηματοοικονομικών πόρων, τα οποία εμπίπτουν στις εξαιρέσεις/παρεκκλίσεις που προνοούνται από τις Αποφάσεις και Κανονισμούς του Συμβουλίου της Ε.Ε. (περιοριστικά μέτρα) και τις Αποφάσεις/Ψηφίσματα του ΣΑ/ΟΗΕ (κυρώσεις).

Η σύσταση, καθώς και ο ρόλος της ΣΕΟΚ καθορίζονται σε σχετική Απόφαση του Υπουργικού Συμβουλίου με αριθμό 72.222Α και ημερομ.17ης Ιουνίου 2011, όπως αυτή τροποποιήθηκε από μεταγενέστερη Απόφαση του Υπουργικού Συμβουλίου, ημερομ. 25ης Μαΐου 2012.

Κατόπιν εξέτασης των αιτημάτων, η ΣΕΟΚ υποβάλλει εισηγήσεις προς τον Υπουργό Οικονομικών ο οποίος λαμβάνει την τελική απόφαση.

Στη ΣΕΟΚ συμμετέχουν εκπρόσωποι του/ της:

* Υπουργείου Οικονομικών,
* Υπουργείου Εξωτερικών,
* Υπουργείου Δικαιοσύνης και Δημόσιας Τάξης,
* Υπουργείου Ενέργειας, Εμπορίου και Βιομηχανίας,
* Τμήματος Εφόρου Εταιρειών και Επίσημου Παραλήπτη,
* Κεντρικής Τράπεζας της Κύπρου (ΚΤΚ),
* Επιτροπής Κεφαλαιαγοράς Κύπρου
* Μονάδας Καταπολέμησης Αδικημάτων Συγκάλυψης (ΜΟΚΑΣ)

Πληροφορίες για τα υφιστάμενα καθεστώτα κυρώσεων ΣΑ/ΟΗΕ και τις σχετικές Επιτροπές Κυρώσεων ΣΑ/ΟΗΕ για την παρακολούθηση της εφαρμογής τους, καθώς επίσης για τις Ομάδες Εμπειρογνωμόνων που έχουν δημιουργηθεί και οι οποίες, σε γενικές γραμμές, συνεπικουρούν το έργο των αρμόδιων Επιτροπών Κυρώσεων ΣΑ/ΟΗΕ, δύναται να ανευρεθούν στην ιστοσελίδα του ΟΗΕ:

<https://www.un.org/sc/suborg/en/sanctions/information>

Η ιστοσελίδα του ΣΑ/ΟΗΕ, όπου μπορούν να αντληθούν όλες οι Αποφάσεις του Συμβουλίου Ασφαλείας κατ’ έτος:

<http://www.un.org/en/sc/documents/resolutions/>

Για ενημέρωση της επικαιροποιημένης έκδοσης των Περιοριστικών Μέτρων (Κυρώσεων) από Κανονισμούς της Ευρωπαϊκής Ένωσης, επισκεφτείτε τον πιο κάτω σύνδεσμο:

<http://eeas.europa.eu/cfsp/sanctions/docs/measures_en.pdf>

Τα χρηματοπιστωτικά ιδρύματα, μπορούν να απευθύνουν τα αιτήματα τους, στη Συμβουλευτική Επιτροπή Οικονομικών Κυρώσεων, με επιστολή και υποστηρικτικά έγγραφα, στην πιο κάτω ηλεκτρονική διεύθυνση:

Ε-mail: seok@mof.gov.cy

Τηλέφωνο Επικοινωνίας:

Γεωργία Αναστασίου Θεμιστοκλέους / Ευαγγελία Ευριπίδου

Τηλ.: 22 60-1179 /1177